Muawiyah bin Yazid

Muawiyah bin Yazid atau Muawiyah II (661-684) ialah khalifah Kerajaan Bani Umaiyah ketiga yang hanya memerintah selepas kematian ayahnya Yazid I. Muawiyah ialah seorang pemuda yang baik dan bertakwa. Tempoh pemerintahannya masih menjadi perselisihan antara 40 hari atau empat bulan.

 Pemerintahan 
Setelah kematian Yazid I, anaknya Muawiyah telah dilantik sebagai khalifah yang baharu. Dikatakan bahawa sewaktu perlantikannya, Muawiyah telah berterus terang kepada seluruh rakyatnya bahawa beliau tidak mampu untuk menggalas tanggungjawab jawatannya itu. Setelah itu, beliau terus mendiamkan diri di rumahnya sehinggalah beliau meninggal dunia pada tahun 684.

Keputusannya itu menimbulkan pelbagai kekecohan dalam kerajaannya. Akhirnya, Marwan bin al-Hakam telah dilantik sebagai pengganti Muawiyah. Sepanjang tempoh ini, Ad-Dhahhak bin Qais al-Fihri telah mengendalikan segala tugas Muawiyah sehingga khalifah baharu, Marwan dilantik.

 Rujukan 

Kategori:Kelahiran 660-an
Kategori:Kematian 680-an
Kategori:Khalifah Umaiyah abad ke-7